
ΠΡΟΕΔΡΙΚΑ ΔΙΑΤΑΓΜΑΤΑ 


(1) 

Κύρωση οργανισμού του υπέρ της Ιερής Μητρόπολης Λευκάδας και 
Ιθάκης κεφαλαίου αυτοτελούς διαχείρισης με την επωνυμία «ΚΛΗ¬ 
ΡΟΔΟΤΗΜΑ ΝΙΚΟΛΑΟΥ ΧΑΡΑΛΑΜΠΟΥΣ ΦΕΤΣΗ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 3231/4.9.1984 δημόσια διαθήκη του Νικολάου Χαραλά- 
μπους Φέτση, που συντάχθηκε ενώπιον του συμβολαιογράφου Αθηνών 
Νικολάου Παναγιώτη Τσακανίκα και δημοσιεύθηκε με το 768/ 
4.3.1988 πρακτικό του Μονομελούς Πρωτοδικείου Αθηνών, με την 
οποία ο διαθέτης αυτός άφησε περιουσιακά του στοιχεία υπέρ της Ιερής 
Μητρόπολης Λευκάδας και Ιθάκης για την εκτέλεση ειδικού κοινωφε¬ 
λούς σκοπού. 

2. Τις διατάξεις της παραγράφου 1 του άρθρου 96 του Α.Ν. 2039/ 
1939, σύμφωνα με τις οποίες οι περιουσίες που διατίθενται με κληρονο¬ 
μιές, κληροδοσίες ή δωρεές σε υφιστάμενα ιδρύματα, σωματεία, νομικά 
πρόσωπα κλπ. για την εκτέλεση ειδικού κοινωφελούς σκοπού, χωρίς να 
καθορίζεται ειδικότερος τρόπος διοίκησης αυτών, αποτελούν κεφάλαια 
αυτοτελούς διαχείρισης, χωριστής από την υπόλοιπη περιουσία των 
κληρονόμων, κληροδόχων ή δωρεοδόχων ιδρυμάτων, σωματείων, νο¬ 
μικών προσώπων κλπ. και είναι δυνατό να ορίζονται με Προεδρικά Δια¬ 
τάγματα, οι λεπτομέρειες του τρόπου εκτέλεσης των σκοπών των πε¬ 
ριουσιών αυτών. 


3. Την από 7.5.1991 γνωμοδότηση του Συμβουλίου Εθνικών Κλη¬ 
ροδοτημάτων. 

Με πρόταση των Υπουργών Οικονομικών και Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο μόνο. 

Κυρώνουμε, τον οργανισμό καθορισμού λεπτομερειών του τρόπου 
εκτέλεσης του κοινωφελούς σκοπού, του, υπέρ της Ιερής Μητρόπολης 
Λευκάδας και Ιθάκης, κεφαλαίου αυτοτελούς διαχείρισης με την επωνυ¬ 
μία «ΚΛΗΡΟΔΟΤΗΜΑ ΝΙΚΟΛΑΟΥ ΧΑΡΑΛΑΜΠΟΥΣ ΦΕΤΣΗ» 
που αφέθηκε σ’ αυτήν από το Νικόλαο Χαραλάμπους Φέτση, με την 
3231/4.9.1984 δημόσια διαθήκη του, που συντάχθηκε ενώπιον του 
συμβολαιογράφου Αθηνών Νικολάου Παναγιώτη Τσακανίκα και δημο¬ 
σιεύθηκε με το 768/4.3.1988 πρακτικό του Μονομελούς Πρωτοδι¬ 
κείου Αθηνών. 

Το κεφάλαιο αυτό, υπάγεται στην εποπτεία και τον έλεγχο των 
Υπουργών Οικονομικών και Υγείας, Πρόνοιας και Κοινωνικών Ασφα¬ 
λίσεων και διέπεται από τις διατάξεις της παραπάνω διαθήκης του Νι¬ 
κολάου Χαραλάμπους Φέτση, του παρακάτω Οργανισμού, του Α.Ν. 
2039/1939, όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νόμου τούτου. 

Ο Οργανισμός αυτός αποτελείται από οκτώ (8) άρθρα και καταχωρί¬ 
ζεται παρακάτω: 

ΟΡΓΑΝΙΣΜΟΣ 

του υπέρ της Ιερής Μητρόπολης Λευκάδας και Ιθάκης κεφαλαίου αυτο¬ 
τελούς διαχείρισης με την επωνυμία «ΚΛΗΡΟΔΟΤΗΜΑ ΝΙΚΟΛΑΟΥ 
ΧΑΡΑΛΑΜΠΟΥΣ ΦΕΤΣΗ». 

Άρθρο 1. 

Νομική μορφή περιουσίας 

1. Η περιουσία, την οποία άφησε ο Νικόλαος Χαραλάμπους Φέτσης, 
με την 3231/4.9.1984 δημόσια διαθήκη του, που συντάχθηκε ενώ¬ 
πιον του συμβολαιογράφου Αθηνών Νικολάου Παναγιώτη Τσακανίκα 
και δημοσιεύθηκε με το 768/4.3.1988 πρακτικό του Μονομελούς 
Πρωτοδικείου Αθηνών, υπέρ της Ιερής Μητρόπολης Λευκάδας και Ιθά¬ 
κης, για την εκτέλεση ειδικού κοινωφελούς σκοπού, αποτελεί γι’ αυτήν 
κεφάλαιο αυτοτελούς διαχείρισης με την επωνυμία «ΚΛΗΡΟΔΟΤΗΜΑ 
ΝΙΚΟΛΑΟΥ ΧΑΡΑΛΑΜΠΟΥΣ ΦΕΤΣΗ», χωριστής από την υπό¬ 
λοιπη περιουσία της καιδιέπεται από τις διατάξεις της διαθήκης αυτής, 
του παρόντος οργανισμού, του Α.Ν. 2039/1939, όπως κάθε φορά 
ισχύει ο νόμος αυτός και των διαταγμάτων που εκδόθηκαν ή θα εκδο¬ 
θούν σε εκτέλεση του νόμου τούτου. 

2. Η περιουσία του κληροδοτήματος αυτού αποτελείται από το 1/2 
εξ αδιαιρέτου μερίδιο του διαθέτη επί δύο καταστημάτων του ισογείου 
πολυκατοικίας, που βρίσκεται επί της οδού Μάρνη 53 του Δήμου Αθη¬ 
ναίων, μετά των αντιστοιχούντων σ’ αυτά υπογείων, τα οποία τελούν 
υπό τον όρο του αναπαλλοτριώτου. 

3. Οι πόροι του κληροδοτήματος είναι τα μισθώματα των παραπάνω 

ακινήτων, οι τόκοι των καταθέσεων του κληροδοτήματος σε Τράπεζες 
και οποιαδήποτε επιχορήγηση προς αυτό. 

-, Άρθρο 2. 

Σκοπός 

Σκοπός του κληροδοτήματος αυτού είναι η από τα εισοδήματα των 
περιουσιακών στοιχείων χορήγηση οικονομικών ενισχύσεων λόγω γά¬ 
μου σβ ορφανές και οικονομικά αδύνατες νέες του Νομού Λευκάδας. 

Άρθρο 3. 

Επιτροπή εκτέλεσης του σκοπού 

Η επιλογή των δικαιούχων οικονομικής ενίσχυσης και το ύψος αυτής 
θα καθορίζονται από επιτροπή που αποτελείται από τους: 

α) εκάστοτε Μητροπολίτη Λευκάδας και Ιθάκης. 

β) εκάστοτε Ιερέα του I. Ν. Παναγίας Θεοτόκου (γνωστή και ως των 
Ξένων) Λευκάδας και 

γ) Ξενοφώντα I. Φέτση, ανηψιό του διαθέτη. 

Τα ανωτέρω δύο πρώτα εκ των μελών της επιτροπής, απουσιάζοντα 
ή κωλυόμενα αναπληρούν οι κατά νόμο αναπληρωτές τους. 

Σε περίπτωση απουσίας, κωλύματος, παραίτησης, έκπτωσης, ανικα¬ 
νότητας ή θανάτου του τρίτου μέλους της Επιτροπής, αναπληρώνει 
αυτό, άλλος συγγενής του διαθέτη και μάλιστα εγγυτέρου βαθμού. 

Τα μέλη της επιτροπής προσφέρουν τις υπηρεσίες τους χωρίς αμοιβή. 
Δικαιούνται όμως οδοιπορικών ή άλλων εξόδων που δαπάνησαν για την 
εκτέλεση υπηρεσίας που αποδεικνύεται ότι πραγματοποιήθηκαν νόμιμα. 

Άρθρο 4. 

Προϋποθέσεις δικαιούχων οικονομικών ενισχύσεων 

Δικαίωμα οικονομικής ενίσχυσης έχουν οι υποψήφιες που πληρούν 
τις παρακάτω προϋποθέσεις: 

1) Έχουν, ηλικία, από τη μικρότερη που επιτρέπουν οι ισχύουσες 
κάθε φορά διατάξεις του Αστικού Κώδικα, για τη σύναψη έγκυρου γά¬ 
μου, μέχρι και 45 ετών. 

2) Είναι ορφανές από έναν ή και τους δύο γονείς. 

3) Είναι οικονομικά αδύνατες. 

4) Είναι γραμμένες στα δημοτολόγια των Δήμων και Κοινοτήτων 
του Νομού Λευκάδας. 

5) Είναι άγαμες ή έχουν παντρευτεί στο αμέσως προηγούμενο ημερο¬ 
λογιακό έτος, από το έτος απονομής της οικονομικής ενίσχυσης. 

Άρθρο 5. 

Διαδικασία χορήγησης οικονομικών ενισχύσεων 

1. Η Επιτροπή εκτέλεσης του σκοπού του κληροδοτήματος, κατά το 
μήνα Σεπτέμβριο κάθε έτους, καλεί με προκήρυξη - πρόσκληση, τις εν- 
διαφερόμενες που δικαιούνται οικονομικής ενίσχυσης για την αντιμετώ¬ 
πιση των δαπανών του γάμου τους, να υποβάλουν σ’ αυτή εντός ενός 
μηνός από της δημοσίευσης της προκήρυξης - πρόσκλησης, σχετική αί¬ 
τηση με τα απαραίτητα δικαιολογητικά που αναφέρονται στο άρθρο 4 
του παρόντος οργανισμού. 

2. Αντίγαφο της προκήρυξης - πρόσκλησης πρέπει με φροντίδα της 
Ιερής Μητρόπολης και της Επιτροπής του κληροδοτήματος να τοιχοκο- 
λάται με αποδεικτικό, έξω από την Ιερή Μητρόπολη Λευκάδας και Ιθά¬ 
κης, τους Ιερούς Ναούς και τα Δημοτικά Καταστήματα του Νομού Λευ¬ 
κάδας και να δημοσιεύεται μια φορά σε μία τουλάχιστον τοπική εφημε¬ 
ρίδα και μία φορά σε·δύο ημερήσιες Αθηναϊκές Εφημερίδες μεγάλης κυ¬ 
κλοφορίας σαράντα πέντε τουλάχιστον ημέρες πριν από τη λήξη της πα¬ 
ραπάνω προθεσμίας. 

3. Η Επιτροπή μετά τη λήξη της παραπάνω προθεσμίας, εξετάζει τις 
αιτήσεις και τα λοιπά δικαιολογητικά που υποβλήθηκαν και επιλέγει - 
ανακηρύσσει, με αιτιολογημένη απόφασή της, τις νέες που θα ενισχυ- 
θούν οικονομικά για την αντιμετώπιση των δαπανών του γάμου τους. 

Σε περίπτωση κατά την οποία ο αριθμός των υποψηφίων, που πλη¬ 
ρούν τις προϋποθέσεις οικονομικής ενίσχυσης και έχουν τα ίδια προσό¬ 
ντα, είναι μεγαλύτερος από τον αριθμό των οικονομικών ενισχύσεων 
που πρόκειται να δοθούν, η επιλογή μεταξύ αυτών γίνεται από την Επι¬ 
τροπή με δημόσια κλήρωση. 

Σε περίπτωση κατά την οποία &ποιο δικαιολογητικά των υποψη¬ 
φίων είναι ατελές, ως προς ένα ή περισσότερα στοιχεία αυτού, η Επι¬ 
τροπή καλεί τις ενδιαφερόμενες με έγγραφη πρόσκλησή της, πριν απο¬ 
φασίσει σχετικά για την επιλογή των δικαιούχων, να συμπληρώσουν τις 
ατέλειες αυτές, μέσα σε πέντε (5) ημέρες από την επίδοση με σχετική 
απόδειξη της παραπάνω πρόσκλησης. 


4. Η απόφαση εκλογής και ανακήρυξης των δικαιούχων τοιχοκολά- 
ται, την ίδια ή. την επόμενη ημέρα, έξω από την Ιερή Μητρόπολη Λευ¬ 
κάδας και Ιθάκης, τα Δημοτικά και Κοινοτικά Καταστήματα του Νο¬ 
μού Λευκάδας καθώς και έξω από τους Ιερούς Ναούς του ίδιου νομού, 
με αποδεικτικό που θα υπογράφεται από το Γραμματέα ή άλλο εξουσιο¬ 
δοτημένο υπάλληλο της ανωτέρω Ιερής Μητρόπολης. 

Με την απόφαση αυτή καλούνται επίσης οι υπόλοιπες ενδιαφερόμενες 
υποψήφιες που απορρίφθηκαν να υποβάλουν, εφόσον το επιθυμούν, σχε¬ 
τική ένσταση κατά της παραπάνω απόφασης της Επιτροπής, μέσα σε 
δέκα (10) ημέρες από την τοιχοκόλληση αυτής. 

Η ένσταση αυτή καταθέτεται με απόδειξη παραλαβής στο Γραμμα- 
τέα της Ιερής Μητρόπολης Λευκάδας και Ιθάκης ή σε άλλον υπάλληλο 
αυτής, που τυχόν έχει ορισθεί προς τούτο. 

5. Μετά την παρέλευση της δεκαήμερης προθεσμίας της προηγούμε¬ 
νης παραγράφου και εφόσον δεν υποβλήθηκε καμιά ένσταση, δίνεται 
εντολή στην Τράπεζα ή το πιστωτικό ίδρυμα που βρίσκονται οι καταθέ¬ 
σεις του κληροδοτήματος να καταθέσει τα ποσά της οικονομικής ενίσχυ¬ 
σης σε έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και οι τόκοι του, 
αναλαμβάνονται από τη δικαιούχο με την προσκόμιση στην Τράπεζα ή 
το πιστωτικό ίδρυμα της ληξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το κληροδότημα 
υποβάλλει αυτές μαζί με τα διακιολογητικά όλων των υποψηφίων και 
τα λοιπά έγγραφα εκλογής και οινακήρυξης των δικαιούχων ως και τις 
σχετικές απόψεις της Επιτροπής για τις ενστάσεις αυτές, στο αρμόδιο εκ 
του σκοπού Υπουργείο. 

Τούτο, μετά από έλεγχο των παραπάνω στοιχείων, τα διαβιβάζει 
μέσα σε είκοσι (20) ημέρες το αργότερο με τις παρατηρήσεις του στο 
Υπουργείο Οικονομικών, το οποίο αφού ελέγξει αν τηρήθηκαν ή όχι οι 
διατάξεις της συστατικής πράξης, του παρόντος οργανισμού και των 
σχετικών νόμων, τα παραπέμπει με σχετική εισήγησή του στο Συμβού¬ 
λιο Εθνικών Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών Κληροδοτημά¬ 
των μπορούν, εφόσον κρίνουν ότι είναι αναγκαίο, να ζητούν από τις αρ¬ 
μόδιες Αρχές και την Επιτροπή κάθε χρήσιμη σχετική πληροφορία και 
στοιχεία. Μετά την παραπάνω γνωμοδότηση του Συμβουλίου Εθνικών 
Κληροδοτημάτων για το βάσιμο ή όχι των ενστάσεων, εκδίδεται κοινή 
απόφαση του Υπουργού Οικονομικών και του εκ του σκοπού αρμόδιου 
Υπουργού, με την οποία είναι δυνατό να εγκριθούν-ή να απορριφθούν ή 
να τροποποιηθούν οι σχετικές αποφάσεις του Διοικητικού Συμβουλίου 
του Ιδρύματος, ως προς μία ή περισσότερες υποψήφιες ή και να διατα- 
χθεί η επανάληψη όλης της διαδικασίας επιλογής και ανακήρυξης των 
δικαιούχων της οικονομικής ενίσχυσης. 

7. Αν κάποια από τις δικαιούχες δεν τελέσει το γάμο της ή πεθάνει 
άγαμη μέσα σε διάστημα πέντε (5) ετών από την χρονολογία επιλογής 
της ή τελέσει το γάμο της μέσα στην προθεσμία αυτή αλλά δεν αναλάβει 
το ποσό της οικονομικής ενίσχυσης μέσα σε δύο (2) έτη από την τέλεση 
του γάμου της, τα ποσά του κεφαλαίου και τόκων της οικονομικής ενί¬ 
σχυσης επαναφέρονται, έπειτα από απόφαση της Επιτροπής και της πα¬ 
ραπάνω Ιερής Μητρόπολης στο λογαριασμό καταθέσεων του κληροδο¬ 
τήματος για τη χορήγηση περισσοτέρων οικονομικών ενισχύσεων τα 
επόμενα έτη. 

8. Σε περίπτωση που δεν συμπληρωθεί ο οριζόμενος στην προκήρυξη 
- πρόσκληση αριθμός θέσεων οικονομικής ενίσχυσης για οποιοδήποτε 
λόγο (μικρότερος αριθμός υποψηφίων κλπ.), τότε τα αδιάθετα ποσά με- 
ταφέρονται στο επόμενο έτος με ανάλογη αύξηση του αριθμού των οικο¬ 
νομικών ενισχύσεων. 

9. Ο αριθμός των οικονομικών ενισχύσεων που θα δοθούν και το 
ποσό καθεμιάς απ’ αυτές, καθορίζεται με απόφαση της Επιτροπής, ανά¬ 
λογα με το ύψος των ετησίων εσόδων αυτού και τις οικονομικές συνθή¬ 
κες που επικρατούν. 

Άρθρο 6. 

Οικονομική διαχείριση 

Η οικονομική διαχείριση του κληροδοτήματος Νικολάου Χαραλά- 
μπους Φέτση, περιλαμβάνει ετήσιο περίοδο, η οποία αρχίζει την 1η Ια¬ 
νουάριου και λήγει την 31η Δεκεμβρίου του ίδιου έτους. 

• Η οικονομική διαχείριση του κληροδοτήματος ενεργεί βάσει προϋπο¬ 
λογισμών και απολογισμών που καταρτίζονται κάθε χρόνο από την Ιερή 
Μητρόπολη Λευκάδας και Ιθάκης και υποβάλλονται για έγκριση σύμ¬ 
φωνα με τις διατάξεις των άρθρων 101 και 102 του Α.Ν. 2039/1939 
και του από 20.12.1939 σχετικού Βασ. Δ/τος (Α' 552). 

Όλες οι εισπράξεις και πληρωμές ενεργούνται μέσω των πιστωτικών 

ιδρυμάτων, που αναγράφονται στο άρθρο 73 του Α.Ν. 2039/ 
1939. 

Άρθρο 7. 

Βιβλία και στοιχεία 

1. Η Ιερή Μητρόπολη Λευκάδας και Ιθάκης τηρεί υποχρεωτικά για 
το κληροδότημα Νικολάου Χαραλάμπους Φέτση, τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας, στο οποίο αναφέρονται με 
χρονολογική σειρά όλα τα εισερχόμενα και εξερχόμενα έγγραφα που 
αφορούν το κληροδότημα αυτό. 

β) Βιβλίο πρακτικών συνεδριάσεων της Επιτροπής του κληροδοτή¬ 
ματος στο οποίο αναγράφονται με χρονολογική σειρά όλες οι πράξεις - 
αποφάσεις αυτής που αφορούν την εκτέλεση του σκοπού του κληροδοτή¬ 
ματος. 

γ) Βιβλίο λογιστικής παρακολούθησης, στο οποίο καταχωρίζονται, 
με χρονολογική σειρά και λογιστική τάξη όλα τα έσοδα και έξοδα του 
κληροδοτήματος που πραγματοποιούνται στη διάρκεια της χρήσης. 

δ) Βιβλίο - Μητρώο χορήγησης οικονομικών ενισχύσεων. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από το Μητροπολίτη Λευκάδας και 
Ιθάκης, ή άλλο ειδικά εξουσιοδοτημένο για τούτο πρόσωπο. 

2. Εκτός από τα παραπάνω βιβλία και στοιχεία, η Ιερή Μητρόπολη 
Λευκάδας και Ιθάκης, αποφασίζει την τήρηση και άλλων βιβλίων και 
στοιχείων, τα οποία κρίνει ως απαραίτητα για την παρακολούθηση της 
διαχείρισης της περιουσίας και της εκτέλεσης του σκοπού του κληροδο¬ 
τήματος. 

Άρθρο 8. 

Τροποποίηση του Οργανισμού 

Ο Οργανισμός του κληροδοτήματος αυτού μπορεί να τροποποιηθεί ή 
να συμπληρωθεί με Προεδρικό Διάταγμα, ύστερα από πρόταση της Ιε¬ 
ρής Μητρόπολης Λευκάδας και Ιθάκης και της Επιτροπής του κληρο¬ 
δοτήματος, σύμφωνα με τις διατάξεις του άρθρου 98 του Α.Ν. 2039/ 
1939 τηρουμένης της θέλησης του διαθέτη. 

Στους Υπουργούς Οικονομικών και Υγείας, Πρόνοιας και Κοινωνι¬ 
κών Ασφαλίσεων αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 31 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΡΛΑΣ 


Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΑΓΙΑ ΣΟΦΙΑ» και κύρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 4426/1.2.1991 πράξη της συμβολαιογράφου Βάμου 
Αποκορώνου Ευαγγελίας συζ. Γεωργίου Μαυρομανωλάκη, όπως τρο¬ 
ποποιήθηκε με τις αριθ. 4448/28.2.1991 και 4593/12.7.1991 πρά¬ 
ξεις της ίδιας συμβολαιογράφου, με την οποία ο Μητροπολίτης Κισσά- 
μου και Σέλινου Ειρηναίος και κατά κόσμον Μιχαήλ Γεωργίου Γαλανά- 
κης σύστησε κοινωφελές ίδρυμα με την επωνυμία «ΙΔΡΥΜΑ ΑΓΙΑ ΣΟ¬ 
ΦΙΑ» και με έδρα το χωρίο «Άγιοι Πάντες» της Κοινότητας Παϊδοχω- 
ρίου της επαρχίας Αποκορώνου του Νομού Χανιών. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 18.6.1991 γνωμοδότηση του Συμβουλίου Εθνικών 
Κληροδοτημάτων. 

Με πρόταση του Υπουργού Οικονομικών, Εθνικής Παιδείας και 
Θρησκευμάτων και Πολιτισμού, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 


νυμία «ΙΔΡΥΜΑ ΑΓΙΑ ΣΟΦΙΑ», η οποία έγινε από τον Μητροπολίτη 
Κισσάμου και Σέλινου Ειρηναίο και κατά κόσμον Μιχαήλ Γεωργίου Γα- 
λανάκη με την αριθ. 4426/1.2.1991 πράξη της συμβολαιογράφου Βά¬ 
μου Αποκορώνου Ευαγγελίας συζ. Γεωργίου Μαυρομανωλάκη όπως 
τροποποιήθηκε με τις αριθ. 4448/28.2.1991 και 4593/12.7.1991 
πράξεις της ίδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών, Εθνι¬ 
κής Παιδείας και Θρησκευμάτων και Πολιτισμού και διέπεται από τις 
διατάξεις της παραπάνω συστατικής του πράξης, των πράξεων τροπο¬ 
ποίησης αυτής, του παρακάτω οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέλεση του νόμου 
τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δέκα πέντε (15) άρθρα και καταχωρί¬ 
ζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΑΓΙΑ ΣΟΦΙΑ». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΑΓΙΑ ΣΟ¬ 
ΦΙΑ», που συστήθηκε από τον Μητροπολίτη Κισσάμου και Σέλινου Ει¬ 
ρηναίο, με την αριθ. 4426/1.2.1991 πράξη της συμβολαιογράφου Βά¬ 
μου Αποκορώνου Ευαγγελίας συζ. Γεωργίου Μαυρομανωλάκη όπως 
τροποποιήθηκε με τις αριθ. 4448/28.2.1991 και 4593/12.7.1991 
πράξεις της ίδιας συμβολαιογράφου, αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις της παραπάνω συστατικής 
πράξης, των πράξεων τροποποίησης αυτής, του παρόντος οργανισμού, 
του Α.Ν. 2039/1939, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση του νόμου τού¬ 
του. 

2. Έδρα του Ιδρύματος είναι το χωριό «Άγιοι Πάντες» της Κοινότη¬ 
τας Παϊδοχωρίου της Επαρχίας Αποκορώνου του Νομού Χανιών. 

. 3. Η σφραγίδα του Ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο την επωνυμία του ιδρύματος, το έτος έγκρισης 
της σύστασής του και στο κέντρο αυτής φέρει την απεικόνιση της Αγίας 
Σοφίας. 

Άρθρο 2. 

Σκοποί 

Σκοποί του ιδρύματος είναι: 

α) Η διδασκαλία των θεμελιωδών χριστιανικών αρετών της Πί- 
ατεως, Ελπίδας και Αγάπης. 

β) Η ανάπτυξη ατενών δεσμών αλληλεγγύης και αλληλοβοήθειας 
μεταξύ των απανταχού Αποκορωνιωτών. 

γ) Η συγκέντρωση, η καταγραφή και η μελέτη όλων των στοιχείων 
που συνθέτουν το ιστορικό, κοινωνικό και πολιτιστικό παρελθόν της 
επαρχίας Αποκορώνου και ειδικότερα: Η συγκέντρωση κάθε λογής εγ¬ 
γράφου και εντύπου υλικού, που θα τεθεί στη διάθεση των ερευνητών 
μετά την οριστική ταξινόμηση και στέγασή του, μετά από σχετική από¬ 
φαση του Διοικητικού Συμβουλίου, ως και ο εμπλουτισμός της συλλο¬ 
γής αυτής με την απόκτηση σχετικού υλικού από διάφορες πηγές και με 
την ειδική οργάνωση φωνοθήκης, φωτογραφιοθήκης και ταινιοθή- 
κης. 

δ) Η σύσταση βιβλιοθήκης και η συγκέντρωση εντύπων, που έχουν 
σχέση με τους σκοπούς του ιδρύματος. 

ε) Η χορήγηση υποτροφιών για την προώθηση ερευνών και μελετών 
που σχετίζονται με τους σκοπούς του ιδρύματος. Η χορήγηση των υπο¬ 
τροφιών θα γίνεται με τη διαδικασία που προβλέπεται από τις διατάξεις 
του άρθρου 33 του από 18/23.8.1941 Καν. Διατάγματος. 

στ) Η οργάνωση συνεδρίων, συνδιασκέψεων, συζητήσεων, σεμινα¬ 
ρίων, εκθέσεων, προβολών και η έκδοση εντύπων βιβλίων για την προ¬ 
ώθηση ερευνών και μελετών, καθώς και η οργάνωση μορφωτικών και 
πολιτιστικών εκδηλώσεων, στα πλαίσια των σκοπών του ιδρύματος. 

ζ) Η συνεργασία με τους φορείς του Αποκορώνου ή και άλλους φορείς 
για την επίτευξη των σκοπών του . ιδρύματος. 

η) Η οργάνωση και λειτουργία σχολών επιμόρφωσης κάι επαγγελ¬ 
ματικής κατάρτισης νέων της περιοχής και άλλων περιοχών, με πρωτο¬ 
βουλία του ιδρύματος σε συνεργασία με κρατικούς φορείς και ειδικότερα 
με το Υπουργείο Εθνικής Παιδείας και Θρησκευμάτων. 

θ) Η παροχή τεχνικής, υλικής και ηθικής βοήθειας για την προα- 

γωγή του τόπου ή για την ικανοποίηση φιλανθρωπικών και ευαγών 
σκοπών. 

ι) Η αξιοποίηση του δωρουμένου οικοδομήματος στα πλαίσια των 
σκοπών του ιδρύματος. 

ια) Η δημιουργία και η οργάνωση σε συνεργασία με κρατικούς ή ιδι¬ 
ωτικούς φορείς υψηλού επιπέδου πνευματικών ιδρυμάτων. 

ιβ) Η μελέτη των αναγκών και προβλημάτων της επαρχίας Αποκο- 
ρώνου καθώς και η με την συνεργασία των φορέων της ίδιας επαρχίας 
προβολή και προώθηση για επίλυση των πολιτιστικών και αναπτυξια¬ 
κών της θεμάτων. 

ιγ) Η συγκέντρωση γραπτών εντύπων και άλλων ντουκουμέντων που 
συνδέονται με τη ζωή και το έργο του Ειρηναίου Γαλανάκη Μητροπολί¬ 
του Κισσάμου και Σέλινου. 

Η υλοποίηση των παραπάνω σκοπών θα πρέπει να είναι στα πλαίσια 
του παρόντος οργανισμού, των νόμων του Κράτους και του Συντάγμα¬ 
τος. 

Άρθρο 3. 

Περιουσία - Πόροι 

1. Η περιουσία του ιδρύματος αποτελείται από: 

α) Ένα αγροτεμάχιο που βρίσκεται στο 25ο χιλιόμετρο της νέας εθνι¬ 
κής οδού Χανιών Ρεθύμνης στη Θέση «Γρόθος ή Ααβεστοκάμηνο» της 
περιφέρειας Νεροχωρίου Κοινότητας Παϊδοχωρίου Αποκορώνου Χα¬ 
νιών, αποτελούμενο από δύο άνισα, δυτικά και ανατολικά της παρα¬ 
πάνω οδού και ειδικότερα: 

Ένα τμήμα δυτικά της οδού, έκτασης 6.415,38 τετραγωνικών μέ¬ 
τρων, με διώροφο κτίσμα εντός αυτού μικτής επιφάνειας 785 τετραγω¬ 
νικών μέτρων ανά όροφο και ένα τμήμα ανατολικά της οδού, έκτασης 
2.083,66 τετραγωνικών μέτρων, όπως αυτά περιγράφονται αναλυτικά 
στη συστατική πράξη του ιδρύματος. 

β) Ποσό ενός εκατομμυρίου (1.000.000) δραχμών που θα εισφέρει ο 
ιδρυτής. 

2. Πόροι του ιδρύματος είναι: 

Τα εισοδήματα από την εκμετάλλευση των περιουσιακών του στοι¬ 
χείων. 

Οι εισπράξεις από την εν γένει δραστηριότητα του ιδρύματος καθώς 
και οι εισπράξεις από δημοσιεύματα κάθε μορφής του ιδρύματος. 

Διάφορες δωρεές ή επιχορηγήσεις. Όσοι προσφέρουν επανειλημμένες 
και κατά τακτά διαστήματα δωρεές προς το ίδρυμα αποκτούν την ιδιό¬ 
τητα του εταίρου του ιδρύματος, έχουν προτεραιότητα στις δημόσιες εκ¬ 
δηλώσεις του ιδρύματος και απολαμβάνουν πλεονεκτημάτων που καθο¬ 
ρίζονται από το Διοικητικό Συμβούλιο. 

Άρθρο 4. 

Διοίκηση 

Το Ίδρυμα διοικείται από ενδεκαμελές Διοικητικό Συμβούλιο που 
αποτελείται από τους: 

α) Ειρηναίο Γεωργίου Γαλανάκη Μητροπολίτη Κισσάμου και Σέλι¬ 
νου, ως ισοβίου Προέδρου. 

β) Νικόλαο Παπαδάκη του Εμμανουήλ, Δικηγόρο, ως Αντιπρόε¬ 
δρο. 

γ) Ελευθέριο Τσουράκη του Ιωάννου, Εκπαιδευτικό, ως Γραμματέα, 
δ) Μιχαήλ Γαλανάκη του Αθανασίου, Εκπαιδευτικό, (εκπρόσωπο 
της οικογένειας Ειρηναίου Γαλανάκη) ως Έφορο Υλικού. 

ε) Πέτρο Πανηγυράκη του Ευαγγέλου, Εκπαιδευτικό, ως Ταμία, 
στ) Μιχαήλ Ανδριανάκη του Γεωργίου, Αρχαιολόγο, 
ζ) Στέφανο Μπουρμπάκη του Νικολάου, υπάλληλο Συνεταιρισμού, 
η) Εμμανουήλ Μαριακάκη του Αρτεμίου, Οικονομολόγο, 
θ) Σπυρίδωνα Σγουράκη του Μιχαήλ, Πρόεδρο Κοινότητας Παϊδο- 
χωρίου (ως εκπρόσωπο της Τοπικής Αυτοδιοίκησης). 

ι) Τον Εφημέριο της Ενορίας Νεροχωρίου - Παϊδοχωρίου Αποκορώ¬ 
νου Ιωσήφ Πανηγυράκη του Ευαγγέλου. 

ια) Στυλιανή Αλιγιζάκη του Κυριάκου, φιλόλογο. 

2. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, τα οποία πρέπει να είναι τουλάχι¬ 
στον έξι (6) και από αυτά να παρίστανται προκειμένου να αποφασίσουν 
σχετικώς για το θέμα αυτό, τα μισά και ένα επί πλέον μέλη και η σχε¬ 
τική απόφαση να λαμβάνεται με απόλυτη πλειοψηφία των παρόντων, 
εφαρμοζόμενης κατά τα λοιπά της διαδικασίας της προβλεπομένης υπό 
των διατάξεων του Α.Ν. 2039/1939. 


3. Μετά το θάνατο του ιδρυτού Ειρηναίου Γαλανάκη Πρόεδρος του 
Διοικητικού Συμβουλίου θα είναι ο εκάστοτε Μητροπολίτης Κυδωνιάς 
και Αποκορώνου. 

4. Το Διοικητικό Συμβούλιο συνεδριάζει πάντοτε στην έδρα του ιδρύ¬ 
ματος τακτικά κάθε δίμηνο και έκτακτα όποτε το ζητήσει ο Πρόεδρος ή 
δύο από τα μέλη του, με γραπτή αίτησή τους προς τον Πρόεδρο, πά¬ 
ντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Στο Διοικητικό Συμβούλιο του ιδρύματος θα μετέχουν υποχρεω¬ 
τικά, η δε παρουσία τους δεν είναι απαραίτητη για το σχηματισμό της 
απαιτούμενης απαρτίας: 

α) ο εκάστοτε Πρόεδρος της κοινότητας Παϊδοχωρίου ή άλλο πρό¬ 
σωπο υποδεικνυόμενο υπό του Κοινοτικού Συμβουλίου ως εκπρόσωπος 
της Τοπικής Αυτοδιοίκησης Αποκορώνου, και σε περίπτωση αρνήσεως 
ή παραιτήσεως αυτού άλλος εκπρόσωπος της Τοπικής Αυτοδιοίκησης 
Αποκορώνου εκλεγόμενος υπό των υπολοίπων μελών του Διοικητικού 
Συμβουλίου. 

β) ο Μητροπολίτης Κυδωνιάς και Αποκορώνου ή άλλος κληρικός κα¬ 
ταγόμενος εξ Αποκορώνου και υποδεικνυόμενος υπ’ αυτού για να εκ¬ 
προσωπεί την εκκλησία του Αποκορώνου. 

γ) εκπρόσωπος της οικογένειας Ειρηναίου Γαλανάκη, ο οποίος θα 
πρέπει να είναι πρόσωπο διακεκριμένο στην κοινωνία και στην επι¬ 
στήμη, καταγόμενο από το Νεροχώρι Αποκορώνου. 

δ) εκπρόσωπος της οικογένειας Μαριακάκη με τα παραπάνω υπό 
στοιχείο γ' προσόντα και με την προϋπόθεση ότι θα κατάγεται από το 
Βάμο ή το Νεροχώρι. Οι εκπρόσωποι των δύο οικογενειών θα υποδει¬ 
κνύονται από αυτές. Σε περίπτωση που η εκκλησία και οι παραπάνω οι¬ 
κογένειες δεν υποδείξουν τους εκπροσώπους τους, τότε τα λοιπά μέλη 
του Διοικητικού Συμβουλίου εκλέγουν με δική τους πρωτοβουλία τους 
εκπροσώπους αυτούς. 

Διευκρινίζεται ότι τά μέλη των δύο οικογενειών που θα υποδεικνύουν 
εκάστη φορά τους εκπροσώπους τους στο Διοικητικό Συμβούλιο θα πρέ¬ 
πει να είναι συγγενείς ως προς τον ιδρυτή Ειρηναίο Γαλανάκη μέχρι 
ογδόου (8) βαθμού. 

Μεταβολές στα πρόσωπα των εκλεγομένων ως εκπροσώπων της εκ¬ 
κλησίας και των δύο οικογενειών δεν επιτρέπονται παρά μόνον για τις 
περιπτώσεις εκείνες που προβλέπονται στην παράγραφο 2 του παρόντος 
άρθρου. 

Πάντα τα μέλη του Διοικηικού Συμβουλίου θα πρέπει να είναι Χρι¬ 
στιανοί Ορθόδοξοι. 

7. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

8. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις (3) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

9. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

10. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Χανιών) 

τον προϋπολογισμό χαι απολογισμό του ιδρύματος, σύμφωνα με τις δια¬ 
τάξεις των άρθρων 101 χαι 102 του ΑΝ 2039/39 χαι του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

Το προσωπικό θα πρέπει να κατάγεται κατά προτίμηση από την 
επαρχία Αποκορώνου και πάλι κατά προτίμηση από τις οικογένειες Γα- 
λανάκη και Μαριακάκη. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών του ιδρύματος, καθώς και για την οινακήρυξη ευεργε¬ 
τών και δωρητών του ιδρύματος με την επωνυμία «ΙΔΡΥΜΑ ΑΓΙΑ ΣΟ¬ 
ΦΙΑ». 

Άρθρο 6. 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών) να βοηθεί- 
ται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 


3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντοις και υπογράφοντοις 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νομίμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται αναπληρώνει άλλο μέλος 
του Διοικητικού Συμβουλίου που ορίζεται με'απόφαση αυτού. 

Άρθρο 9. 

Καθήκοντα Εφόρου υλικού και περιουσίας 

Ο Έφορος υλικού και περιουσίας είναι υπεύθυνος για την κινητή και 
ακίνητη περιουσία του ιδρύματος. Οφείλει να τηρεί βιβλίο περιουσιακών 
στοιχείων (απογραφής), στο οποίο καταχωρίζονται αυτά, μαζί με λε¬ 
πτομερή ανάλυση ή περιγραφή καθώς και κάθε επελθούσα μεταβολή 
αυτών κατά την διάρκεια του οικονομικού έτους. 

Άρθρο 10. 

Αρμοδιότητες Διευθυντού 

Ο Διευθυντής πρέπει να είναι ειδικός επιστήμονας με εμπειρία στα θέ¬ 
ματα που σχετίζονται με την εκπλήρωση των σκοπών του ιδρύματος. 

Είναι το κύριο εκτελεστικό όργανο του ιδρύματος και πρόΐσταται του 
προσωπικού αυτού. 

Μετέχει σαν εισηγητής στις συνεδριάσεις του Διοικητικού Συμβου¬ 
λίου χωρίς δικαίωμα ψήφου και εκτελεί τις αποφάσεις αυτού. 

Η πρόσληψη Διευθυντού γίνεται υπό του Διοικητικού Συμβουλίου εφ' 
όσον κριθεί αναγκαίο. 

Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του ΑΝ 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 12. 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων και βρα¬ 
βείων. 

στ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13. 

Σύναξη των Εταίρων 

1. Συμβουλευτικόν όργανο του ιδρύματος αποτελεί η ΣΥΝΑΞΗ ΤΩΝ 
ΕΤΑΙΡΩΝ ΤΟΥ ΙΔΡΥΜΑΤΟΣ «ΑΓΙΑ ΣΟΦΙΑ». 

Η εν λόγω σύναξη στερείται παντελώς αποφασιστικής αρμοδιότητας 
και δεν μπορεί να προβαίνει σε καμία πράξη από αυτές που ανήκουν 
στην αρμοδιότητα του Διοικητικού Συμβουλίου του ιδρύματος. 

2. Σε εταίρους του ιδρύματος ανακηρύσσονται έπειτα από αιτιολογη¬ 
μένη πράξη του Διοικητικού Συμβουλίου: 

α) Οι κατά το άρθρο 3 του παρόντος συνδραμόντες το ίδρυμα. 

β) Οι επιδείξαντες εμπράκτως ενδιαφέρον δια την επιτυχίαν της απο¬ 
στολής του ιδρύματος και οι οπωσδήποτε προσενεγκόντες αξιόλογες 
υπηρεσίες σ’ αυτό. 

γ) Αυτοί που προσέφεραν ιδιαίτερες υπηρεσίες στον Αποκόρωνα ή πε- 
ριποίησαν με το έργο τους ιδιαίτερη τιμή στην επαρχία Αποκορώνου. 

3. Η ιδιότητα του Εταίρου όταν απονέμεται σε ημεδαπούς και αλλο¬ 
δαπούς, είναι τιμητική. 

4. Το Διοικητικό Συμβούλιο καθορίζει τον τύπο του τιμητικού διπλώ¬ 
ματος στο οποίο αναγράφεται η σχετική αιτιολογική πράξη αυτού, κα¬ 
θώς και ο τρόπος απονομής του. 

5. Της συνάξεως προΐσταται η Κοσμητεία, που αποτελείται από έξι 
εταίρους και τον Πρόεδρο του ιδρύματος, ο οποίος και προεδρεύει της 
συνάξεως. 

6. Κάθε άλλο θέμα που αναφέρεται στον τρόπο εκλογής των μελών 
της κοσμητείας, τη συγκρότηση, τις αρμοδιότητες και τη λειτουργία της 
καθώς και της συνάξεως καθορίζει το Διοικητικό Συμβούλιο, με κανονι¬ 
σμό τον οποίο μπορεί να τροποποιεί. 

Άρθρο 14. 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 15. 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει έπειτα από σχε¬ 
τική πρόταση του Διοικητικού Συμβουλίου αυτού, το οποίο αποφασίζει 
με πλειοψηφία εννέα μελών του. 

Πρόταση διάλυσης τού ιδρύματος, μπορεί να υποβληθεί στο Διοικη¬ 
τικό Συμβούλιο με αιτιολογικό την αδυναμία εκπλήρωσης των σκοπών 
αυτού. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στην Ιερά Μητρόπολη Κυδωνιάς και Αποκο¬ 
ρώνου και υπό τον όρο ότι θα χρησιμοποιείται για το πνευματικό και 
υλικό συμφέρον της επαρχίας Αποκορώνου. 

Στους Υπουργούς Οικονομικών, Εθνικής Παιδείας και Θρησκευμά¬ 
των και Πολιτισμού αναθέτουμε τη δημοσίευση και εκτέλεση του παρό¬ 
ντος Διατάγματος. 

Αθήνα, 31 Οκτωβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙ ΑΣ 

ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ - ΜΠΕΝΑΚΗ 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 20254/Β1233 (3) 

Έγκριση και προκήρυξη διενέργειας της Έρευνας Καταναλωτή για το 
έτος 1991 - 92. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΚΑΙ 
Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ» και των Π.Δ. 
1143/80 «περί οργανισμού της ΕΣΥΕ», 224/86 «περί συστάσεως Γε¬ 
νικής Γραμματείας ΕΣΥΕ» και 545/88 «περί οργανισμού του Υπουρ¬ 
γείου Εθνικής Οικονομίας». 

β) Του άρθρου 35 του Ν. 992/79 «περί οργανώσεως των Διοικητι¬ 
κών Υπηρεσιών δια την εφαρμογήν της συνθήκης Προσχωρήσεως της 
Ελλάδος εις τας Ευρωπαϊκός Κοινότητας και ρυθμίσεως συναφών θε¬ 
σμικών και οργανωτικών θεμάτων». 

γ) Του Ν. 1558/85 «περί Κυβερνήσεως και κυβερνητικών Οργά¬ 
νων». 

2. Την απόφαση 4626/ΙΒ. 17/11.2.86 των Υπουργών Εθνικής Οι¬ 
κονομίας και Οικονομικών «περί προκηρύξεως διενέργειας δειγματολη¬ 
πτικής έρευνας καταναλωτή». 

3. Το συμβόλαιο αρ. ΙΙ/05022/27.9.91 που υπεγράφη μεταξύ 
της Γ.Γ. ΕΣΥΕ και της Επιτροπής των Ευρωπαϊκών Κοινοτήτων. 

4. Την εισήγηση Γ. 4045/10.10.91 του Τμήματος Ειδικών Ερευ¬ 
νών της Δ/νσης Απογραφών της Γ.Γ. ΕΣΥΕ. 

5. Την αρ. Υ1489/1076692/1224/0006Α/91 κοινή απόφαση 
του Πρωθυπουργού και του Υπουργού Οικονομικών, αποφασίζουμε: 

1. Εγκρίνουμε και προκηρύσσουμε τη διενέργεια από το Τμήμα Ειδι¬ 
κών Ερευνών της Δ/νσης Απογραφών της Γ.Γ. ΕΣΥΕ ειδικής δειγμα¬ 
τοληπτικής έρευνας συμπεριφοράς των Ελλήνων Καταναλωτών. 

2. Η έρευνα θα διεξαχθεί κατά το χρονικό διάστημα Νοεμβρίου 1991 
- Οκτωβρίου 1992 και οι μεθοδολογικές αρχές και τα πρότυπα θα είναι 
τα ίδια μ’ εκείνα που καθορίζονται στην απόφαση 4626/ΙΒ. 17/ 
11.2.86 των Υπουργών Εθνικής Οικονομίας και Οικονομικών «περί 
προκηρύξεως διενέργειας δειγματοληπτικής έρευνας καταναλωτή». 

3. Τα όργανα που θα χρησιμοποιηθούν για τη διενέργεια της έρευνας 
θα είναι μόνιμοι ή επί συμβάσει υπάλληλοι της Γ.Γ. ΕΣΥΕ, υπάλληλοι 
των Δήμων και Κοινοτήτων ή άλλων Δημοσίων Υπηρεσιών και 
Ν.Π.Δ.Δ., ως και ιδιώτες. 

4. Η δαπάνη για την εκτέλεση της έρευνας θα βαρύνει τον προϋπολο¬ 
γισμό του ΥΠΕΘΟ (Γ.Γ. ΕΣΥΕ) που θα ενιαχύεται από τη σχετική επι¬ 
χορήγηση των Ευρωπαϊκών Κοινοτήτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Νοεμβρίου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Ε. ΧΡΙΣΤΟΔΟΥΛΟΥ Κ. ΓΙΑΤΡΑΚΟΣ 

- ♦ - 

Αριθ. 2070910/8306/Α0240 (4) 

Συμπλήρωση της 2040825/Α4662/0024/18.6.91 κοινής απόφα¬ 
σης των Υπουργών Εθνικής Οικονομίας, Οικονομικών, Βιομηχα¬ 
νίας, Ενέργειας και Τεχνολογίας και Εμπορίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 

Έχοντας υπόψη: 

α) Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

β) Τις διατάξεις του Π.Δ/τος 437/85 «περί καθορισμού και κατανο¬ 
μής των αρμοδιοτήτων των Υπουργείων». 

γ) Τις διατάξεις του Ν. 1571/85 «περί ρυθμίσεως θεμάτων Πετρε¬ 
λαϊκής Πολιτικής και Εμπορίας Πετρελαιοειδών και άλλες διατάξεις» 
καθώς και τον Ν. 1769/88 (ΦΕΚ 66/Α/88). 

δ) Την κοινή απόφαση των Υπουργών Εθνικής Οικονομίας, Οικονο¬ 
μικών, Βιομηχανίας, Ενέργειας και Τεχνολογίας και Εμπορίου με 
αριθμό 4780/14.3.1990 (ΦΕΚ 164/Β/1990) «περί μεταβιβάσεως 
αρμοδιοτήτων του Δημοσίου στη ΔΕΠ ΑΕ». 

ε) Το γεγονός ότι δημιουργήθηκαν προβλήματα λόγω χρονικής από- 

στάσης μεταξύ δημοσιεύσεως της απόφασης με αριθμό 2040825/ 
Α4662/0024/18.6.1991 (21.6.91) και της κυκλοφορίας του σχετι¬ 
κού ΦΕΚ (11.7.1991), αποφασίζουμε: 

1. Ορίζουμε ως ημερομηνία έναρξης της υπ’ αριθμ. 2040825/ 
Α4662/0024/18.6.1991 απόφασης των Υπουργών Εθνικής Οικονο¬ 
μίας, Οικονομικών, Βιομηχανίας, Ενέργειας και Τεχνολογίας και 
Εμπορίου, «περί εξοφλήσεως της αξίας ετοίμων προϊόντων πετρελαιοει¬ 
δών από Δημόσιους Οργανισμούς ή Επιχειρήσεις και Εταιρείες εμπο¬ 
ρίας πετρελαιοειδών» την 11η Ιουλίου 1991, οπότε και κυκλοφόρησε το 
σχετικό ΦΕΚ (423 Β721.6.1991). 

2. Κατά τα λοιπά ισχύει η προαναφερθείσα Κοινή Απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Οκτωβρίου 1991 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Ε. ΧΡΙΣΤΟΔΟΥΛΟΥ I. ΠΑΛΑΙΟΚΡΑΣΣΑΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΚΑΙ ΕΜΠΟΡΙΟΥ 

ΑΝΔΡ. ΑΝΔΡΙΑΝΟΠΟΥΛΟΣ 
-♦- 

Αριθ. 2071612/11681-11/0016 (5) 

Παράταση ισχύος της 2016352/2588-11/0016/8.3.91 απόφασης 

του Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/90 (ΦΕΚ Α43) σύμ¬ 
φωνα με τις οποίες παρέχεται εξουσιοδότηση στον Υπουργό Οικονομι¬ 
κών να επιβάλλει με αποφάσεις του κατά των οφειλετών του Δημοσίου 
περιορισμούς ή απαγορεύσεις που ανάγονται στις συναλλαγές τους ή 
στις πράξεις τους. 

2. Την απόφασή μας αριθ. 2048300/19.7.90 (ΦΕΚ Β 508) περί 
αποδεικτικού ενημερότητας για χρέη προς το Δημόσιο. 

3. Την απόφασή μας αριθ. 2016352/2588-11/0016/8.3.91 περί 
απαλλαγής των ΚΤΕΛ από την υποχρέωση προσκόμισης αποδεικτικού 
ενημερότητας για χρέη τους προς το Δημόσιο μέχρι 10 Μαΐου 1991. 

4. Τις αποφάσεις μας αριθ. 2030025/4770-11/0016/3.6.91, 
2043410/7284-11/0016/1.7.91 και 2055007/9350-11/0016/3.9.91, 
με τις οποίες παρατείναμε την ισχύ της προηγούμενης απόφασή μας 
μέχρι 28 Ιουνίου 1991, 30 Αυγούστου 1991 και 31 Οκτωβρίου 1991 
αντίστοιχα. 

5. Το γεγονός ότι δεν έχει ακόμα τακτοποιηθεί νομοθετικά το θέμα 
της ρύθμισης των οφειλομένων χρεών των ΚΤΕΛ που προέρχονται από 
δάνεια που τους χορηγήθηκαν με την εγγύηση του Ελληνικού Δημο¬ 
σίου, αποφασίζουμε: 

Παρατείνουμε μέχρι 30.12.1991 την ισχύ της αριθ. 2016352/ 
2588-11/0016/8.3.91 απόφασή μας με την οποία είχε χορηγηθεί 
απαλλαγή, μέχρι 31 Οκτωβρίου 1991, στα Κοινά Ταμεία Εισπράξεων 
Αστικών και Υπεραστικών Λεωφορείων από την υποχρέωση προσκόμι¬ 
σης αποδεικτικού ενημερότητας για τα χρέη τους προς το Δημόσιο, 
όπου αυτό απαιτείται. 

Η απόφαση αυτή, που ισχύει από την έκδοσή της, να δημοσιευθεί 
στην Εφημερίδα της Κυβερνήσεως. 

Αθήνα, 4 Νοεμβρίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

-♦- 

Αριθ. Γ6β/1223 (6) 

Χορήγηση άδειας ασκήσεως επαγγέλματος Κοινωνικού Λειτουργού 
στην Αλυγιζάκη Χρυσούλα του Ιωάννη. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 


Ασφαλίσεων Γ6β/1223/15.10.1991 έχει χορηγηθεί στην Αλυγιζάκη 
Χρυσούλα του Ιωάννη άδεια ασκήσεως επαγγέλματος Κοινωνικού Λει¬ 
τουργού. 

Αθήνα, 15 Οκτωβρίου 1991 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 

-♦- 

Αριθ. Ε5/2796 (7) 

Πρακτική άσκηση σπουδαστών Τ.Ε.Ι. στο ΕΚΕΦΕ 
«ΔΗΜΟΚΡΙΤΟΣ». 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 
ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 12, παρ. 1 εδ. δ' του Ν. 1351/1983 
(ΦΕΚ 56/τ.Α’/28.4.1983) «Εισαγωγή σπουδαστών στην Τριτοβάθ¬ 
μια Εκπαίδευση και άλλες διατάξεις». 

2. Τις διατάξεις του Π.Δ. 174/85 (ΦΕΚ 59/τ.Α·/29.3.85) 
«Άσκηση στο επάγγελμα των σπουδαστών Τ.Ε.Ι.». 

3. Την Ε5/1258/1986 (ΦΕΚ 133/τ.Β' /27.3.86 και ΦΕΚ 456/ 
τ.Β' /17.7.86) κοινή Υπουργική Απόφαση «Ορισμός αποζημίωσης 
ασκούμενων στο επάγγελμα σπουδαστών της Τριτοβάθμιας Τεχνικής 
και Επαγγελματικής Εκπαίδευσης». 

4. Την Ε5/1303/1986 (ΦΕΚ 168/τ.Β'/16.4.86) κοινή απόφαση 
των Υπουργών Εθνικής Παιδείας και Θρησκευμάτων και Υγείας, Πρό¬ 
νοιας και Κοινωνικών Ασφαλίσεων «Ασφάλιση σπουδαστών Τ.Ε.Ι. κατά 
τη διάρκεια της πρακτικής άσκησης». 

5. Την ανάγκη εκπαίδευσης και πρακτικής άσκησης των σπουδα¬ 
στών της Τριτοβάθμιας Τεχνολογικής Εκπαίδευσης, προκειμένου να 
αποκτήσουν την απαιτούμενη επαγγελματική εμπειρία. 

6. Τις προηγούμενες κοινές αποφάσεις Ε5/4357/24.7.1989, Ε5/ 
1945/6.4.1990 και Ε5/1019/3.5.91, των Υπουργών Εθνικής Παι¬ 
δείας και Θρησκευμάτων και Βιομηχανίας, Ενέργειας και Τεχνολο¬ 
γίας- 

7. Τα με αριθμ. πρωτ. 250/344/19/16.5.1991 και 250/344/ 
110/22.5.91 έγγραφα του Εθνικού Κέντρου Έρευνας Φυσικών Επι¬ 
στημών «ΔΗΜΟΚΡΙΤΟΣ», Ινστιτούτο Πληροφορικής - Τηλεπικοινω¬ 
νιών, αποφασίζουμε: 

1. Καθορίζουμε τον αριθμό των θέσεων πρακτικής άσκησης σπουδα¬ 
στών Τ.Ε.Ι., στο Εθνικό Κέντρο Έρευνας Φυσικών Επιστημών «ΔΗ¬ 
ΜΟΚΡΙΤΟΣ» - Ινστιτούτο Πληροφορικής - Τηλεπικοινωνιών, πέραν 
εκείνων των θέσεων που καθορίζονται στις κοινές αποφάσεις Ε5/ 
4357/89, Ε5/1945/90 και Ε5/1019/91, ως εξής: 

Τ.Ε.Ι. ΠΕΙΡΑΙΑ 

Σ.Τ.ΕΦ./Τμήμα Ηλεκτρονικών Υπολογιστικών Συστημάτων 
θέσεις : 5 σπουδαστών. 

2. Η πρακτική άσκηση στο επάγγελμα των σπουδαστών Τ.Ε.Ι. 
πραγματοποιείται ανά εξάμηνο κάθε ακαδημαϊκού χρόνου, αρχίζοντας 
από 1.4.1991. 

3. Οι αποζημιώσεις και ασφαλιστικές εισφορές των ασκούμενων 
σπουδαστών Τ.Ε.Ι. βαρύνουν τον προϋπολογισμό του Τ.Ε.Ι. Πειραιά 
(ΚΑΕ 0289 και ΚΑΕ 0521 αντίστοιχα). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Νοεμβρίου 1991 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ 

ΘΡΗΣΚΕΥΜΑΤΩΝ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

ΓΕΩΡΓΙΟΣ ΣΟΥΦΛΙΑΣ ΑΝΔΡΕΑΣ ΑΝΔΡΙΑΝΟΠΟΥΛΟΣ 






_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΙΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΟΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 


12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

') 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















